《赋得韩信诗》
南北朝·张正见

淮阴总汉兵，燕齐擅远声。沈沙拥急水，拔帜上危城。

野有千金报，朝称三杰名。所悲云梦泽，空伤狡兔情。

作者简介：南朝陈清河东武城人，字见赜。好学有清才。梁武帝太清初，射策高第，除邵陵王国左常侍。元帝立，迁彭泽令。入陈，累迁通直散骑侍郎。宣帝太建中卒，年四十九。善五言诗。明人辑有《张散骑集》。